ANO 2011

ANO 2011 (skratka ANO) je české politické hnutie, ktoré v roku 2012 založil podnikateľ Andrej Babiš. Hnutie nadväzuje na združenie Akcia nespokojných občanov, ktoré bolo založené krátko predtým v roku 2011 po niekoľkých kritických vystúpeniach Andreja Babiša voči korupcii a stavu spoločnosti. Medzi ďalšie významné osobnosti hnutia patria napríklad prvý podpredseda a minister priemyslu a obchodu Karel Havlíček alebo podpredsedníčka a ministerka financií Alena Schillerová.

Medzi hlavné ciele ANO patrí presadzovanie funkčného štátu a boj s korupciou, ďalej podpora kvalitného podnikateľského prostredia, odstránenie politikárčenia a zvýšenie zamestnanosti. Andrej Babiš, ktorý je lídrom a hlavnou postavou popísal hnutie ako pravicové hnutie so sociálnym cítením. Skutočná politika ANO sa však od tejto deklarácie značne odlišovala, a prikláňala sa skôr k ľavici, čo napríklad spôsobilo získanie množstva voličov tradičných ľavicových strán ČSSD a KSČM.  Postupom času sa hnutie posunulo skôr k pravicovému populizmu. Ideológia hnutia je však celkovo veľmi zle čitateľná pre politológov ako aj pre mnohých voličov, ktorých však prestáva zaujímať ľavicovo-pravicové rozdelenie a imponuje im najmä autoritatívne vedenie predsedom Andrejom Babišom. Hnutie preto býva označované za stranu typu firma.KOPEČEK, Lubomír; SVAČINOVÁ, Petra. Kdo rozhoduje v českých politických stranách? Vzestup nových politických podnikatelů ve srovnávací perspektivě [online]. Středoevropské politické studie, 2015 [cit. 2017-12-04]. Dostupné online.

 História 
 Vládna koalícia po voľbách v roku 2013 
Hnutie krátko po svojom vzniku získalo vo voľbách do Poslaneckej snemovne v roku 2013 prekvapivé množstvo hlasov a dosiahlo druhé miesto za ČSSD. Následne sa hnutie dostalo do vlády pod vedením Bohuslava Sobotky, kde obsadilo 6 ministerských kresiel a post prvého podpredsedu vlády. Rokovania o zostavení vlády však komplikovalo niekoľko skutočností vrátane oznámenia prezidenta Miloša Zemana, že nevymenuje žiadneho ministra ktorý by nemal čisté lustračné osvedčenie. Táto požiadavka bola vnímaná ako krok proti Andrejovi Babišovi, ktorý usiloval o post ministra financií a viedol na Slovensku súdny spor ohľadom svojej spolupráce so Štátnou bezpečnosťou. Andrej Babiš bol neskôr napriek nedodaniu lustračného osvedčenia navrhnutý na ministra financií a následne aj vymenovaný prezidentom Milošom Zemanom.

 Voľby do Európskeho parlamentu v roku 2014 
Vo voľbách do Európskeho parlamentu v roku 2014, ktoré poznačila rekordne nízka účasť, získalo hnutie 18,2% hlasov a celkové prvé miesto. ANO tak malo právo obsadiť 4 z celkového počtu 21 miest. Mandáty dostali Pavel Telička, Petr Ježek, Dita Charanzová a Martina Dlabajová. Po voľbách sa hnutie úspešne uchádzalo o miesto vo frakcii Aliancie liberálov a demokratov pre Európu.

Líder kandidátky do europarlamentu Pavel Telička v máji 2017 rezignoval na pozícii zahranično-politického hovorcu hnutia ANO. Neskôr tesne pred voľbami do snemovne úplne ukončil spoluprácu s hnutím ANO. Medzi dôvody prečo tak urobil patrili najmä názorové nezhody s predsedom Andrejom Babišom.

 Voľby do Poslaneckej snemovne Parlamentu ČR 2017 
V dňoch 20. a 21. októbra 2017 prebehli voľby do Poslaneckej snemovne Parlamentu ČR a hnutie obsadilo jednoznačné prvé miesto po získaní viac ako 1,5 milióna hlasov. Volebnú kampaň zasiahlo najmä obvinenie predsedu Andreja Babiša z dotačného podvodu na stavbu Čapí hnízdo. Povolebné vyjednávania sprevádzali vyjadrenia zástupcov ostatných strán, ktorí si nevedeli predstaviť vládnutie s hnutím ANO a trestne stíhaným premiérom.

 Voľby do Európskeho parlamentu v roku 2019 
Vo voľbách do Európskeho parlamentu v roku 2019 získalo hnutie 21,18 % hlasov a prvé miesto, obsadilo 6 z 21 miest. Lídričkou kandidátky bola europoslankyňa Dita Charanzová.

 Voľby do Poslaneckej snemovne Parlamentu ČR 2021 
V týchto voľbách konaných 8. a 9. októbra 2021 sa hnutie s tesným rozdielom umiestnilo na 2. mieste so ziskom 27,12%. Získalo takmer 1,5 milióna hlasov. Iba chvíľu pred kompletným spočítaním hlasov sa do vedenia dostala koalícia strán SPOLU. Po týchto voľbách sa hnutie dostalo do opozície.

 Voľby do Európskeho parlamentu v roku 2024 
Vo voľbách do Európskeho parlamentu v roku 2024 získalo hnutie 26,14 % hlasov a opäť prvé miesto, obsadilo 7 z 21 miest. Lídričkou kandidátky bola bývalá ministerka pre miestny rozvoj Klára Dostálová. Po voľbách hnutie prestúpilo do frakcie Patrioti pre Európu.

 Voľby do Poslaneckej snemovne Parlamentu ČR 2025 
V dňoch 3. a 4. októbra 2025 prebehli voľby do Poslaneckej snemovne Parlamentu ČR a hnutie opäť obsadilo prvé miesto. 27. októbra toho roku vymenoval prezident Petr Pavel tretiu vládu Andreja Babiša, zloženú z ANO, SPD a AUTO, v ktorej ANO získalo 9 zo 16 rezortov.

 Volebné výsledky 
RokHlasy%+/- %Mandáty+/-PoradiePostavenie2013927 24018,65NovéNové 2.Koalícia – Sobotka20171 500 11329,6410,99311.Vláda – Babiš I.
(2017 - 2018)Koalícia – Babiš II.
(2018 - 2021)20211 458 14027,122,5262.Opozícia20251 940 50734,517,3981.Koalícia – Babiš III.

 Referencie 

 Externé odkazy 
 Oficiálne stránky

Kategória:Politické strany v Česku
Kategória:Organizácie založené v 2012